Ο  **Τομ Ταμπάνε** (Thomas Motsoahae "Tom" Thabane, 28 Μαΐου 1939-) είναι πολιτικός από το Λεσότο , ο οποίος υπηρέτησε ως πρωθυπουργός από τον Ιούνιο του 2017 ως τις 19 Μαΐου 2020 και νωρίτερα από το 2012 ως το 2015. Ήταν μέλος του κόμματος Κογκρέσο του Λεσότο για τη Δημοκρατία (LCD) και υπηρέτησε στην κυβέρνηση του πρωθυπουργού Μοσισίλι από το 1998 ως το 2006. Ωστόσο, το 2006 έφυγε από το LCD και ίδρυσε το κόμμα Σύμβαση Όλων των Μπασότο. Έπειτα από 5 και πλέον χρόνια στην αντιπολίτευση, σχημάτισε κυβέρνηση συνασπισμού με άλλα κόμματα, μετά τις εκλογές του 2012. 

Το 2020 ο Ταμπάνε αντιμετώπισε πιέσεις για να παραιτηθεί από πρωθυπουργός λόγω της φερόμενης εμπλοκής του στο φόνο της πρώην συζύγου του. Στις 18 Μαΐου ανακοίνωσε την παραίτησή του, σε ισχύ για την επόμενη ημέρα.

Πολιτική σταδιοδρομία
---------------------

Ο Ταμπάνε υπηρέτησε ως πρώτος γραμματέας για την Υγεία, επί πρωθυπουργίας Λεαμπούα Τζόναθαν και μετά ήταν μέλος της κυβέρνησης που ανέτρεψε τον Τζόναθαν και κυβέρνησε τη χώρα από το 1986 ως το 1993. Από το 1990 ως το 1991 ήταν υπουργός Εξωτερικών.

Ανέλαβε σύμβουλος του πρωθυπουργού Ντσου Μοχέλε στις αρχές του 1995. Υπηρέτησε ως υπουργός Εξωτερικών επί πρωθυπουργίας του Μοσισίλι από τον Ιούνιο του 1998 ως τον Ιούνιο του 2002. Ακολούθησε ο διορισμός του ως υπουργού Εσωτερικών και Δημόσιας Ασφάλειας από τον Ιούνιο του 2002 ως το Νοέμβριο του 2004, οπότε έγινε υπουργός Επικοινωνιών, Επιστήμης και Τεχνολογίας.

### Αντιπολίτευση

Ο Ταμπάνε παραιτήθηκε και ίδρυσε ένα νέο κόμμα, τη Σύμβαση Όλων των Μπασότο, στις 9 Οκτωβρίου 2006.

Στο νέο κόμμα προσχώρησαν 18 βουλευτές στις 13 Οκτωβρίου 2006. Το εν λόγω κόμμα έγινε το τρίτο στο Κοινοβούλιο και ο πρωθυπουργός προκήρυξε εκλογές το 2007. Στις εκλογές, το ABC κατέλαβε 17 επί συνόλου 80 εδρών στην περιφέρεια, ενώ το LCD πήρε 61. Ο Θαμπέιν είπε ότι οι εκλογές ήταν ελεύθερες αλλά όχι και δίκαιες.

Στις 14 Ιουνίου 2007 φέρεται να σημειώθηκε αποτυχημένη απόπειρα δολοφονίας εναντίον του Ταμπάνε, όταν ένοπλοι άνοιξαν πυρ έξω από την οικία του πολιτικού. Έγιναν και άλλα βίαια περιστατικά, με αποτέλεσμα να κηρυχθεί απαγόρευση κυκλοφορίας το βράδυ. Λίγο αργότερα, οι περιορισμοί ήρθησαν.

Έπειτα από μία αποτυχημένη απόπειρα δολοφονίας του πρωθυπουργού Μοσισίλι, το 2009, η αστυνομία ανακοίνωσε ως ύποπτο το Μακοτόκο Λεροθόλι, σωματοφύλακα του Ταμπάνε.

Πρωθυπουργία
------------

Μετά τις εκλογές του 2012, κατά τις οποίες το κόμμα του ήρθε 2ο, ο Ταμπάνε διορίστηκε πρωθυπουργός. Τον Ιούνιο του 2014 ανέστειλε τη λειτουργία του κοινοβουλίου, προκειμένου να μην αντιμετωπίσει ψήφο εμπιστοσύνης.
Ο Ταμπάνε κατέφυγε στη Νότια Αφρική στις 30 Αυγούστου 2014, ισχυριζόμενος ότι ο στρατός αποπειράθηκε να καταλάβει την εξουσία και σκόπευε να τον σκοτώσει. Ο ίδιος ανέφερε ότι θα επιστρέψει στο Λεσότο μόνο όταν αισθανθεί ότι η ζωή του δεν βρίσκεται σε κίνδυνο. Ο στρατός αρνήθηκε τις καταγγελίες περί απόπειρας πραξικοπήματος. Ωστόσο την ίδια ημέρα στρατιώτες περικύκλωσαν την οικία του Θαμπέιν και κατέλαβαν αστυνομικά τμήματα στην πρωτεύουσα. Σύμφωνα με διπλωμάτες, ο στρατός ήταν πιστός στον αναπληρωτή πρωθυπουργό της χώρας, Μοθετζόα Μέτσινγκ, ο οποίος είχε την πρόθεση να ανατρέψει τον πρωθυπουργό με τη δημιουργία ενός νέου συνασπισμού. Ο Ταμπάνε επέστρεψε στο Λεσότο στις 3 Σεπτεμβρίου 2014.

Γενικές εκλογές 2015
--------------------

Η επιστροφή του Ταμπάνε στη χώρα του έγινε το 2014. Ακολούθησε η διεξαγωγή πρόωρων εκλογών, στις 28 Φεβρουαρίου 2015, με αυστηρά μέτρα ασφαλείας. Μετά την ήττα του Ταμπάνε στις εκλογές, νέος πρωθυπουργός έγινε ο Πακαλίτα Μοσισίλι.

Επιστροφή στην πρωθυπουργία
---------------------------

Ο Μοσισίλι ηττήθηκε σε πρόταση μομφής, με αποτέλεσμα να προκηρυχθούν πρόωρες γενικές εκλογές τον Ιούνιο του 2017. Το ABC κέρδισε τις περισσότερες έδρες, και με τους συμμάχους του κατέστη ικανό να σχηματίσει κυβέρνηση. Ο Ταμπάνε ορκίστηκε ξανά πρωθυπουργός στις 16 Ιουνίου 2017.

Πτώση κυβέρνησης
----------------

Στις 11 Μαΐου 2020 κατέρρευσε η κυβέρνησή του, καθώς οι εταίροι του συνασπισμού του απέσυραν τη στήριξή τους. Στις 18 Μαΐου ο Ταμπάνε ανακοίνωσε την παραίτησή του από την πρωθυπουργία. Τον διαδέχθηκε στο αξίωμα του πρωθυπουργού ο Μοκέτσι Ματζόρο.

Παραπομπές
----------

1. ↑  Rulers.org
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Νοεμβρίου 2013. Ανακτήθηκε στις 4 Φεβρουαρίου 2014.
3. ↑  «Thomas Thabane resigns as Lesotho prime minister». *BBC News*. 2020-05-18.. Ανακτήθηκε στις 2020-05-18.
4. 1 2  "Mosisili Appointed Deputy Prime Minister" Αρχειοθετήθηκε 2007-09-27 στο Wayback Machine. Summary of Events in Lesotho, Volume 2, Number 1, First Quarter 1995, trc.org.ls.
5. ↑  "Appointment of New Cabinet" Αρχειοθετήθηκε 2007-09-27 στο Wayback Machine. Summary of Events in Lesotho, Volume 5, Number 2, 2nd quarter 1998, trc.org.ls.
6. ↑  "Parliamentarians and Members of New Cabinet Sworn In" Αρχειοθετήθηκε 2007-09-27 στο Wayback Machine. Summary of Events in Lesotho, Volume 9, Number 2, 2nd quarter 2002, trc.org.ls.
7. ↑  "Major Cabinet Reshuffle Announced" Αρχειοθετήθηκε 2007-03-28 στο Wayback Machine. Summary of Events in Lesotho - 4th quarter 2004, trc.org.ls.
8. 1 2  "New Lesotho political party formed", AFP (IOL), 13 Οκτωβρίου 2006.
9. ↑  "18 MPs Cross the Floor in the National Assembly to Form New Parliamentary Party" Αρχειοθετήθηκε 2007-10-18 στο Wayback Machine. Summary of Events in Lesotho - 3rd quarter 2006, trc.org.ls.
10. ↑  Bethuel Thai, "Lesotho will go to the polls in February 2007" Αρχειοθετήθηκε 2006-06-15 στο Wayback Machine. Reuters (*IOL*), 1 Δεκεμβρίου 2006.
11. ↑  "Win was not fair - opposition" Αρχειοθετήθηκε 2006-06-15 στο Wayback Machine. AFP (*IOL*),21 Φεβρουαρίου 2007.
12. ↑  "Lesotho imposes a curfew" Αρχειοθετήθηκε 2010-08-21 στο Wayback Machine. AFP (*IOL*), 20-6-2007.
13. 1 2  "Curfew lifted in Lesotho", AFP (*IOL*), 24 Ιουνίου 2007.
14. ↑  "Lesotho political tensions flare", AFP, 13 Μαΐου 2009.
15. 1 2  Για «πραξικόπημα» κατηγορεί τον στρατό ο πρωθυπουργός του Λεσότο, in.gr, 30 Αυγούστου 2014.
16. ↑  "Lesotho's coup attempt blamed on instability" Αρχειοθετήθηκε 2014-08-31 στο Wayback Machine. VOA News, 30 Αυγούστου 2014.
17. ↑  Nomsa Maseko, Lesotho votes in poll aimed at easing political crisis, BBC News, 28 Φεβρουαρίου 2015.
18. ↑  Ismail Akwei, "'Devastated' Lesotho PM inaugurated after fatal shooting of wife", Africanews, 16 Ιουνίου 2017.
19. ↑  «Lesotho: Coalition government of PM Thomas Thabane collapses». *Al Jazeera*. 2020-05-11.. Ανακτήθηκε στις 2020-05-18.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τομ Ταμπάνε** |

* Ιστοσελίδα του ABC

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7999159035179201380007
* GND: 1210712202

 |

 |